L 160/80
SK
Úradný vestník Európskej únie
26.6.2023
(228) A napokon, nové financovanie súkromnou finančnou inštitúciou ([...]) vo výške [...] mil.
EUR (odôvodnenie 50 bod 4), ktoré nezaručuje región, možno považovať za reálne a skutočné vzhľadom na to, že už bolo dohodnuté s finančnou inštitúciou a možno ho využiť v roku 2022.
Okrem toho, keďže spoločnosť SATA má možnosť vybrať si medzi [...] alternatívnymi vhodnými veriteľmi, možnosť financovania súkromnými investormi takisto svedčí o jej schopnosti obnoviť svoj úplný prístup na kapitálové trhy a predstavuje náznak dôvery trhu voči jej návratu k životaschopnosti.
(229) Na rozdiel od názoru portugalských orgánov výnosy z predaja väčšinového podielu (51 %) spoločnosti Azores Airlines a celej obchodnej činnosti v oblasti pozemnej obsluhy (odôvodnenie 51), hoci je uskutočnenie predaja už naplánované do konca reštrukturalizačného plánu, nemožno považovať za reálne a skutočné.
Príslušné sumy (približne [...] mil. EUR) pozostávajú najmä z očakávaných finančných prostriedkov v súvislosti s predajom aktív, ktorý sa ešte neuskutočnil, a hoci portugalské orgány predložili svoj pevný záväzok uskutočniť odčlenenie, proces privatizácie sa ešte nezačal a neexistujú žiadni určení ani dokonca potenciálni kupujúci na nadobudnutie podniku.
(230) Komisia preto odhaduje celkový vlastný príspevok, ktorý možno považovať za reálny a skutočný, na maximálne [...] mil. EUR, čo predstavuje približne 30 % oprávnených nákladov na reštrukturalizáciu spoločnosti SATA, ktoré sa na rozdiel od výpočtu Portugalska (odôvodnenie 47) rovnajú [...] mil.
EUR, keďže okrem uvedenej maximálnej výšky vlastného príspevku zahŕňajú pomoc na reštrukturalizáciu vo výške 453,25 mil.
EUR a sú ňou financované.
Zostávajúce náklady, ako napríklad prevádzkový kapitál, budú musieť byť pokryté bežnými prevádzkovými príjmami spoločnosti SATA alebo lepšími platobnými podmienkami, ktoré ešte neboli vymedzené.
Odhadovaný podiel 30 % vlastného príspevku a 70 % pomoci na reštrukturalizáciu je zjavne konzervatívny, pretože bez záväzku jedného alebo viacerých určených kupujúcich sa pri ňom ako dostatočne skutočný príspevok nezohľadňujú žiadne výnosy z budúcich odčlenení, ku ktorým sa Portugalsko zaviazalo pred plánom reštrukturalizácie.
Tento prístup nezohľadňuje budúcu hodnotu podielov spoločnosti Azores Airlines a obchodnej činnosti v oblasti pozemnej obsluhy.
Vďaka kladným prevádzkovým výsledkom týchto dvoch podnikov očakávaným na konci reštruktura­ lizačného plánu autonómny región Azory pravdepodobne získa späť a zníži výšku pomoci o niekoľko desiatok miliónov EUR.
V každom prípade možno celkový vlastný príspevok príjemcu na náklady na reštruktu­ ralizáciu, aj keď je nižší ako bežne požadovaných 50 %, stále akceptovať v súlade s bodmi 64 a 98 usmernení o štátnej pomoci na záchranu a reštrukturalizáciu.
(231) Konkrétne za súčasných okolností po vypuknutí pandémie ochorenia COVID-19 zastáva Komisia názor, že v závislosti od jednotlivého prípadu môže byť odôvodnené, aby vlastné príspevky zostali pod úrovňou 50 % nákladov na reštrukturalizáciu, pokiaľ sú stále značné, ako sa vyžaduje v bode 64 usmernení o štátnej pomoci na záchranu a reštrukturalizáciu.
Naznačením úrovne, ktorú by v rámci svojej praxe považovala za vhodnú, Komisia dospela k záveru, že príspevok vo výške 24 % – 35 % nákladov na reštrukturalizáciu môže byť značný, a teda pomoc na reštrukturalizáciu do výšky približne 65 % – 76 % nákladov na reštrukturalizáciu môže byť primeraná (157).
(232) V prípade spoločnosti SATA sa Komisia domnieva, že Portugalsko preukázalo existenciu výnimočných okolností súvisiacich najmä so skutočnosťou, že pandémia ochorenia COVID-19 a opatrenia prijaté na zamedzenie jej šírenia vytvorili pre túto malú regionálnu leteckú spoločnosť výnimočné okolnosti v súvislosti s vážnou poruchou fungovania hospodárstva v zmysle článku 107 ods.
3 písm.
b) ZFEÚ s okamžitým vplyvom na odvetvie letectva a cestovného ruchu a jej schopnosť získať trhové financovanie [odôvodnenia 34 až 37], hoci Komisia konštatuje skutočnosť, že napriek týmto nepriaznivým okolnostiam sa spoločnosti SATA stále podarilo získať určitý objem nového trhového financovania, ako sa uvádza v odôvodnení 228.
Predovšetkým so zreteľom na nižšie úrovne prevádzky spojené s prudkým poklesom dopytu po cestovaní na Azory od marca 2020 pandémia ochorenia COVID-19 zasiahla najmä spoločnosť SATA, a to nad rámec priamych strát spôsobených zákazom cestovania a obmedzeniami prijatými subjektmi verejného sektora v Únii, keďže prevádzkuje najmä trate, ktorých sa týkajú (157) V rozhodnutí z 26. januára 2022, SA.59974 (2021/C) – Romania – Restructuring of CE Oltenia (Rumunsko – Reštrukturalizácia CE Oltenia) (zatiaľ neuverejnené), odôvodnenia 214 až 219, Komisia považovala úroveň vlastného príspevku vo výške 32 % nákladov na reštrukturalizáciu za prijateľnú.
Podobne v rozhodnutí z 21. decembra 2021, SA.60165 – Portugal – Restructuring aid to TAP SGPS (Portugalsko – Pomoc na reštrukturalizáciu spoločnosti TAP SGPS) (zatiaľ neuverejnené), odôvodnenie 263, Komisia akceptovala vlastný príspevok vo výške 35 % nákladov na reštrukturalizáciu.
Podľa usmernení o štátnej pomoci na záchranu a reštrukturalizáciu z roku 1999, v ktorých sa vyžadovalo, aby bol vlastný príspevok značný, ale nebola v nich stanovená uplatňovaná minimálna prahová hodnota, ktorá bola v usmerneniach o štátnej pomoci na záchranu a reštrukturalizáciu z roku 2004 stanovená na úrovni 50 %, v rozhodnutí z 24. apríla 2007 o opatrení pomoci implementovanom Belgickom v prospech Inter Ferry Boats [C 46/05 (ex NN 9/04 a ex N 55/05)] (Ú. v.
EÚ L 225, 27.8.2009, s. 1), odôvodnenia 348 – 350, Komisia takisto akceptovala vlastný príspevok vo výške 24 %.